Ronald Laarmaa

Ronald Laarmaa (sündinud 20. juulil 1991 Kaalepi külas Albu vallas Järvamaal) on eesti hüdrobioloog ja pedagoog.

 Haridus 
Ta on õppinud Laekvere Põhikoolis aastatel 1997–2005. Ta on lõpetanud 2010. aastal Parksepa Keskkooli ning Eesti Maaülikooli rakendushüdrobioloogia erialal bakalaureusekraadiga 2013. aastal ja magistrikraadiga 2015. aastal. Magistritöö keskendus Eesti väikejärvede seisundi hindamise metoodika täiustamisele.http://dspace.emu.ee/xmlui/handle/10492/1947 2015. aastal jätkas ta õpinguid doktorantuuris, keskendudes proto- ja metazooplanktoni ökoloogilise seisundi indikaatorväärtustele.

 Töö 
Laarmaa töötas laborandina Eesti Maaülikooli Põllumajandus- ja keskkonnainstituudi Limnoloogiakeskuses alates 2014. aastast professor Ingmar Otti väikejärvede töörühmas. Peamised uurimisvaldkonnad olid siseveekogude ainebilansi ja koormustaluvuse hindamine ning loomse hõljumi ehk zooplanktoni ökoloogilise seisundi hindamine. Hiljem töötas ka nooremteaduri ja peaspetsialistina. Lahkus Eesti Maaülikoolist 2022. aastal.Ronald Laarmaa Eesti Teadusinfosüsteemis

2015. aastast on ta üks väikejärvede hüdrobioloogilise seire põhitäitjaid, 2015–2022 Eesti Maaülikooli koosseisus ning alates 2022. aastast Eesti Keskkonnauuringute Keskuse koosseisus.

2017. aastal Viljandi järvest kogutud proovidest tabas koos töörühmaga trematoodivastsed, kes põhjustasid suplejatele tserkaarset dermatiiti.https://tervis.postimees.ee/4195571/viljandi-jarves-suplejate-sugelushaigust-pohjustab-imiussLaarmaa, Ronald; Ott, Ingmar; Lagle-Zirnask, Karoliine; Saar, Katrin (2018). Kas nähtamatut peab kartma ehk suplejate sügelushaiguse põhjustajad. Eesti Loodus, 9, 71−73

Aastatel 2020–2023 töötas ta Tartu Veeriku Koolis keemia- ja bioloogia ning inimeseõpetuse õpetajana, 2021. aasta sügisest lisaks klassijuhatajana ja loodusainete õppetooli juhina.

Aastatel 2023–2024 töötas Viljandi Jakobsoni Koolis keemia- ja loodusõpetuse õpetajana.Tunniplaan 2022/23. Viljandi Jakobsoni Kooli koduleht.

Alates 2023. aasta septembrist töötab ta Viljandi Täiskasvanute Gümnaasiumis keemiaõpetaja ja klassijuhatajana.

 Liikmesus 
2015. aastal astus ta Eesti Loodusuurijate Seltsi, kus kuulub järvekomisjoni.

2017. aastast on ta Eesti Maaülikooli Vilistlaskogu liige.

Lööb kaasa keskkonnaharidust edendavas organisatsioonis Globe Eesti, kus on õpetajate treener. 

2024. aastast on Eesti Keemiaõpetajate Liidu liige.

Poliitiline tegevus
2018. aastast kuulub ta erakonda Eesti 200. Kandideeris 2019. aastal Riigikogu valimistel Jõgeva- ja Tartumaa valimisringkonnas. Sai 114 häält ega osutunud valituks. 

 Põhipublikatsioonid 
Ta on populaarteadusliku raamatu "Eesti järved" üks põhiautoreid. Raamat ilmus kirjastus Varrak sarjas "Roheline Eesti" 2019. aastal.

2021. aastal ilmus Globe Eesti 25 raames õppemetoodiline kogumik “Maa kui süsteem. Globe 25 õppekogumik”, milles Laarmaa koostatud on hüdrosfääri osa.

2025. aastal ilmus kirjastuses Maurus retsenseeritud õppematerjal "Bioloogia tööraamat VIII klassile". 

 Viited 

Kategooria:Eesti bioloogid
Kategooria:Eesti Maaülikooli põllumajandus- ja keskkonnainstituudi vilistlased‎
Kategooria:Eesti Looduseuurijate Seltsi liikmed
Kategooria:Erakond Eesti 200 poliitikud
Kategooria:Sündinud 1991